Diari Oficial de la Generalitat Valenciana


Sumari del DOGV 2349, del 20-09-1994 (1994/832457)

RESOLUCIÓ de 30 de juny de 1994, de la Direcció General de Treball, per la qual es disposa el Registre i Publicació del Conveni Col.lectiu de l'Empresa DANONE, S.A., Zona Est. any 1994.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   2349

Data del DOGV
:   20-09-1994

Secció del DOGV
:   ALTRES DISPOSICIONS

Número del document
:   1994/832457


Data del document
:   30-06-1994

Organisme emissor
:   Conselleria de Treball i Afers Socials

Tipus de document
:   Resolució

RESOLUCIó de 30 de juny de 1994, de la Direcció General de Treball, per la qual es disposa el Registre i Publicació del Conveni Col.lectiu de l'Empresa DANONE, S.A., Zona Est,. any 1994. [94/6178]  
Vist el text articulat del Conveni Col.lectiu de Treball de l'Empresa DANONE, S.A. Zona Est. any 1994, subscrit el dia 10 de juny de 1994, d'una part per la representació de l'Empresa i d'altra per la representació dels treballadors, presentat davant aquesta Direcció General de Treball el dia 23-6-94 i d'acord amb el que disposa l'article 90, apartats 2 i 3 de la Llei 8/1980 de 10 de març, Estatut dels Treballadors, i en el Reial Decret 1040/1981 de 22 de maig, sobre Registre i Dipòsit dels Convenis Col.lectius de Treball, aquesta Direcció General de Treball, acorda:  
Primer.- Ordenar-ne la inscripció en el Registre de Convenis Col.lectius de Treball d'aquesta Direcció General, amb notificació a la Comissió Negociadora, i dipòsit del Texto original del Conveni.  
Segon.- Disposar-ne la publicació al Diari Oficial de la Generalitat Valenciana.  
València, 30 de juny de 1994.- El director general de Treball: Eduard Montesinos i Chilet  
Conveni Col.lectiu de DANONE, SA  
Capítol I  
Disposicions generals  
Preàmbul. Determinació de les parts.  
Aquest Conveni Col.lectiu és concertat i, per tant, subscrit, d'una banda, per l'empresa, DANONE, S.A., i d'altra, pels treballadors d'aquesta, els representants dels quals, constituïts en comissió negociadora i reconeixent-se mútuament com a interlocutors vàlids, s'identifiquen en les actes que s'hi acompanyen.  
Article 1. Ambit d'aplicació.  
L'aplicació d'aquest Conveni serà obligatòria per a tot el personal de DANONE, S.A., la categoria i el nivell salarial del qual estiguen inclosos en els quadres salarials annexos i que preste els seus serveis en la zona d'explotació de València, composta pel Centre de Treball d'Aldaia, en les seues distintes activitats de producció i distribució i pels centres de distribució de Castelló i Alacant.  
Article 2. Ambit temporal.  
Aquest Conveni vigirà el dia de la seua formal aprovació, siga la que siga la data de la publicació al DOGV, i la seua duració serà pel període d'un any, fins al 31.12.94, llevat de les matèries per a les quals expressament s'estableix una vigència distinta.  
No obstant això, les seues condicions sòcio-econòmiques, tindran els efectes establerts a partir de l'1 de gener de 1993.  
Article 3. Denúncia.  
La denúncia d'aquest Conveni caldrà fer-la formalment i fefaentment, per qualsevol de les dues parts, mitjançant notificacions pertinents a l'autoritat laboral i a l'altra part, amb un temps mínim de dos mesos respecte de la data del seu venciment. De no fer-se aquesta denúncia, se'l considerarà prorrogat tàcitament per períodes successius d'un any de duració.  
Article 4. Absorció i compensació.  
Les condicions sòcio-econòmiques establertes en aquest Conveni absorbiran i compensaran els augments de retribució que hagen d'efectuar-se, atesa la disposició legal o de jurisprudència, resolució, ordenança o conveni de qualsevol classe, ben entés que l'absorció i compensació esmentades podran realitzar-se entre conceptes de distinta naturalesa, segons el còmput anual establert en les disposiciones vigents.  
Article 5. Vinculació a la totalitat.  
Les condicions pactades formen un tot orgànic i indivisible, i ambdues parts manifesten que llurs respectives vinculacions a allò convingut tenen el caràcter de compromís per a la totalitat de les clàusules pactades.  
Article 6. Comissió mixta d'interpretació i vigilància.  
Els dubtes, qüestions i divergències que amb motiu de la interpretació i compliment d'aquest Conveni se susciten, seran sotmesos, amb les instàncies prèvies i preceptives, a la consideració de la Comissió mixta d'interpretació i vigilància del Conveni, la qual estarà constituïda per 6 membres de cadascuna de les parts, tot això sense perjudici de les atribucions que la legislació vigent concedeix a l'autoritat laboral i a la jurisdicció de treball.  
La citada Comissió es reunirà, a instàncies d'una de les parts, quan ho requeresquen els assumptes a tractar i, com a màxim, durant els primers deu dies de cada trimestre natural de l'any.  
Si coincidint amb les reunions de la Comissió, s'han de tratar temes relacionats amb Castelló, s'hi incorporaran els delegats de personal del referit Centre.  
Capítol II  
Llocs de treball específics  
Article 7. Suplent-monitor.  
Es el venedor seleccionat per la seua vàlua professional i complet coneixement dels repartiments i dels clients, i exercirà les funcions seguents:  
- Efectuar les suplències que calguen per tal de substituir els altres venedors del sector i fer el repartiment, quan aquests s'absenten pels motius que siguen.  
- Formar els nous venedors en l'adequada execució de llur treball, i ajudar-los i menar-los en la consecució dels objectius.  
- Ensenyar als nous venedors les tècniques habituals de l'auto-venda i instruir-los sobre les normes comercials de l'empresa.  
- Aportar als altres venedors tota la seua experiència dels repartiments i el seu coneixement dels clients.  
- Prestar un suport especial als venedors amb menor experiència o habilitat per a la venda.  
- Seguir especialment de prop els repartiments que presenten dificultats i problemes, com ara les vendes baixes, devolucions elevades, presència de clients molt importants, alta penetració de la competència o altres incidències similars.  
- Auxiliar el supervisor del sector en les activitats següents:  
\* Col.locació i manteniment de publicitat en el punt de venda.  
\* Col.locació i exhibició de productes en els expositors frigorífics.  
\* Accions de promoció de tot tipus.  
\* Demostracions.  
\* Llançament de nous productes.  
\* Reestructuració de repartiments.  
\* Realitzar qualsevol missió que li siga encomanada pel seu supervisor o en absència d'aquest, pel cap de centre, i que estiga relacionada amb la venda.  
Article 8. Repartidor-venedor.  
Es el productor que té com a missió principal fer la distribució i entrega de productes als clients de l'empresa, prendre nota de les comandes que aquests li facen, estar, a càrrec del cobrament i de la liquidació de les vendes al comptat que se li encomanen i col.locar publicitat.  
Realitzarà la càrrega i descàrrega del vehicle que se li assigne, podent-ne ser el conductor, en aquest cas en tindrà cura de la conservació, neteja i bona presentació. Quan el seu treball no absorbesca la meitat de la seua feina comuna, podrà ser destinat a altres comeses adequades en l'empresa.  
L'activitat laboral del personal en aquest servei, per bé que subjecta a les directrius de l'empresa, es desenvolupa amb relativa independència, conseqüentment el ritme i la intensitat del seu treball depén en gran manera del caràcter específic i particular de la seua tasca i, per tant, a més dels emoluments que perceben amb caràcter general els altres productors, aquest personal tendrà assignada una prima i un incentiu a la venda, i ambdós quedaran reflectits en aquest Conveni, de tal manera que cobresca una eventual prolongació de la seua jornada, a causa de les especials incidències del seu treball.  
Article 9é. Prevendista.  
Es el repartidor-venedor la missió principal del qual consisteix a determinar la comanda en quantitat i varietat per aconseguir l'estoc ideal que cobresca les possibilitats de venda, i responsabilitzar-se de mantenir l'òptima exposició dels productes en el mural frigorífic, així com del material d'animació de vendes i la senyalització de murals; tot això en els clients del seu àmbit que permeta aconseguir els objectius comercials establerts mantenint una òptima imatge d'empresa.  
Per a la realització d'aquesta missió, les tasques més significatives són:  
- Determinar la comanda.  
- Presentació de nous productes i promocions.  
- Argumentació de la venda.  
- Processar en el terminal portàtil la informació sobre el client.  
- Col.locar, reposar i exposar el producte en el mural frigorífic.  
- Efectuar el seguiment de preus de venda al públic i promocions.  
Article 10. "Reposador-merchandisser".  
Es el repartidor-venedor que té com a misssió principal mantenir la millor exposició dels productes en el mural frigorífic i calcular en quantitat i varietat el producte ideal per atendre les possibilitats de vendes de l'establiment o establiments (hipermercats, cash & carry, supermercats, etc.), que se li haguera encomanat.  
Per a la realització d'aquesta missió, les tasques més significatives que realitza són:  
- Carregar, descarregar i transportar el producte del centre als establiments corresponents.  
- Controlar la recepció del producte i realitzar els moviments necessaris en l'establiment.  
- Etiquetar el producte amb el P.V.P.  
- Col.locar, exposar i rotar el producte en el mural.  
- Controlar, anotar i retirar el producte no comercialitzable.  
- Confeccionar i traslladar al centre distribuïdor les anotacions de quantitat de producte necessari.  
- Atendre i conservar en òptim estat d'exposició l'espai assignat de mural frigorífic i els elements de material promocional i d'animació de vendes.  
Article 11. Subministrador.  
Es el productor adscrit a un centre distribuïdor que té com a missió principal el subministrament, per comanda, del producte als clients assignats, mantenint una escaient imatge de l'empresa. Seran les seues funcions, entre altres:  
- Transportar i entregar la mercaderia en els punts de subministrament, i sol.licitarà la conformitat de qui la rep.  
- Retirar i comprovar les devolucions del producte i els elements d'embalatge i transport, així com la documentació corresponent.  
- Tenir cura del manteniment, neteja, conservació i bon funcionament dels mitjans que l'empresa posa al seu servei.  
- Realitzar, al centre distribuïdor, la descàrrega i liquidació diària.  
Article 12. Transportista de ruta.  
Es el productor que té com a missió principal realitzar el transport del producte i els seus elements de col.locació entre els centres de distribució, estarà al seu càrrec la conducció del vehicle de gran tonatge que se li assigne, i en tindrà cura per a la seua conservació, neteja i bona presentació.  
Col.laborarà primordialment en la càrrega i descàrrega del vehicle als punts de destinació, sempre que les limitacions legals horàries no li ho impedesquen, per ser el principal responsable del transport, que haurà de ser fet amb la major diligència i brevetat permesa per causa de la naturalesa peridora del producte.  
L'activitat laboral del personal en aquest servei, encara que subjecta a les directrius de l'empresa, es desenvolupa amb relativa independència, la qual cosa fa que el ritme i la intensitat del seu treball depenen, en gran manera, del caràcter específic i particular de la seua tasca i, per tant, a més dels emoluments que perceben amb caràcter general els altres productors, aquest personal tindrà assignada una prima i un quilometratge, quedant ambdós reflectits en aquest Conveni, de tal manera que atenga una eventual prolongació de la seua jornada, a causa de les especials incidències del seu treball.  
Capítol III  
Disposicions econòmiques  
Article 13. Salari.  
a) Caràcter general.  
S'acorda establir per a les distintes categories professionals les percepcions fixes anuals, distribuïdes en salaris base, complements salarials i gratificacions extraordinàries, transcrites en les taules adjuntes d'aquest Conveni, que, per ser superiors al salari mínim inter-professional, no estaran afectats per les possibles elevacions legals d'aquest.  
L'increment salarial general per a enguany és del 3,50%   
El concepte de "situació anterior" revisable, del personal afectat per la reorganització de l'empresa, tindrà un increment del 3%.  
S'acorda el pagament d'endarreriments per a tot el personal que cesse en l'empresa des de l'1 de gener fins a la firma del conveni, tret d'aquells casos en què existesca un acord específic.   
b) Clàusula de revisió salarial  
Cas que l'Index de Preus al Consum establert per l'INE. registrara al 31.12.94 un increment superior al 3,50% s'efectuarà una revisió salarial tan prompte com es constate oficialment aquesta circumstància, en l'excés sobre la indicada xifra. Aquest increment s'abonarà amb efecte de l'1 de gener de 1994, i per a dur-lo a terme es prendran com a referència els salaris de 1993 utilitzats per a realitzar els augments pactats.  
S'hi consideraran exclusivament:  
- Taules salarials, en cadascun dels conceptes.  
- Incentius.  
- Quilometratge.  
La revisió salarial corresponent a 1994, es pagarà en una sola paga dins el primer trimestre de 1995.  
Article 14. Primes o plus.  
a) Condicions econòmiques i primes dels suplents-monitors.  
1.- Salari fix del venedor oficial 1ª.  
2.- Incentius com a la ruta de major venda del sector.  
3.- Prima al lloc de treball.  
Valor de la prima 1994 : 615.- ptes. brutes/dia.  
Meritades pels dies de treball efectiu, amb el descompte dels dies d'absentisme quan es produesquen.  
Aquesta prima desapareix quan el suplent-monitor passa a exercir altre lloc de treball, siga aquest de superior o inferior categoria.  
b) Condicions econòmiques i primes del subministrador.  
1.- Salari fix segons taula-annex.  
2.- Prima al lloc de treball.  
Valor de la prima 1994: 1.240, ptes. brutes per dia efectiu de treball.  
Aquesta prima desapareix quan el subministrador passa a exercir altre lloc de treball, siga aquest de superior o inferior categoria.  
c) Prima de finalització de tasca.  
Especialment per a les categories professionals de venedors i transportistes de ruta, s'estableix una prima ascendent a 1.561.- ptes., en concepte de finalització de tasca, i es podran compensar els excessos de jornada setmanal d'aquestos productors en còmput anual. Aquesta prima es merita durant 6 dies setmanals (313 dies anuals) quedant englobades en les percepcions fixes assenyalades en l'article 12 i taules adjuntes.  
d) Primes festives.  
El treballador que realitze jornada en diumenge o dia festiu cobrarà una prima equivalent a 220.- ptes. per hora de treball feta sense distinció de categories.  
Per al personal de cambres (fàbrica i c. distribuïdores) i mecànics (distribució), que per necessitats d'organització del treball haurà d'iniciar la seua jornada en diumenge o festiu nit percebrà, a més dels plus de nocturnitat i festivitat que li pertoquen, un plus de 2.142 pts.  
f) Plus de nocturnitat.  
S'estableix un plus de nocturnitat consistent en 227.- ptes. per hora de treball feta, entre les 22 i les 6 hores, sense distinció de categories.  
Article 15. Salaris variables.  
a) Incentius:  
Sistema de conversió a unitats estàndard.  
1.- La base de càlcul serà el PVE. dels sabors.  
2.- El càlcul es realitzarà dividint:  
 PVE. Producte / PVE. sabors  
A fi de simplificar el factor de conversió, s'arrodonirà el resultat per damunt o davall 0,5.  
3.- Per al càlcul dels nous productes, s'utilitza la mateixa fórmula anterior, amb  
Denominació U. Estàndard % Canvis  
 acceptats sense  
 deducció al venedor  
Iogurt nat sabors 1 2  
Desnatats i amb fruit 1 2  
Enriquits 3 2  
Enriq. doble capa 7 2  
Agrup.nat.sabors 7 2  
Agrup.amb fruites 11 2  
Bio Natural 5 2  
Bio nat. ensuc/sucs i desnatats 6 2  
Bio mab fruites 7 2  
Dan'up 800 mad,pn-c 5 2  
 " mad-pl, lm-li, fbos 6 2  
Dan'up 200 2 2  
Combi 2 2  
Gelificats 1 2  
Flams, arròs, cremes i quallada 1 2  
Dobles cremes 2 2  
Mousse x 4 6 2  
Mousse formatge: mad . .3 3  
 " " cire 2 3  
Copa 150 x 4 9 2  
Copa 100 x 4 7 2  
Triplo 3 2  
Formatges Desnatats 2 3  
Speis. 250 3 3  
P.S. nat.ensc/mad/plat 5 3  
P.S. lleugers,  
xoc, combi i mad/plat 6 3  
Gervais 6 3  
La conversió d'unitat física a unitat estàndard no es revisa amb el temps. No tindrà, per tant, modificació el factor de conversió, davant possibles variacions de preus.  
La prima sobre les unitats estàndard és única.  
Els futurs increments en la retribució variable s'establiran sobre la prima i no sobre el número d'unitat estàndard.  
La comunicació i comentaris amb els venedors sobre la retribució variable es farà en termes d'unitat estàndard, el que implica una sola prima.  
L'esmentat incentiu compensarà, conjuntament amb la prima de terminació tasca, una eventual prolongació de jornada en els repartiments, per la qual cosa no hi haurà hores extraordinàries, i es podrà compensar la jornada d'aquests productors en còmput anual.  
En el supòsit de les vendes efectuades entre dos venedors, sempre que l'acompanyant no siga un suplent i que l'acompanyament es produesca a requeriment del venedor, s'abonarà la meitat de l'incentiu aconseguit en la venda.  
\* Autovenda:  
S'estableix un incentiu sobre la venda realitzada pels autovendistes, que serà permanent, sense que es puga incrementar pels possibles llançaments o promocions comercials i que estarà estructurat de la següent forma:  
- De les vendes totals de cada ruta es deduiran 56.000 unitats estàndard en concepte de mínim exempt, que no generaran cap incentiu.  
- Una prima diària de 2.468 pts., que es pagarà per dia efectívament treballat.  
- Una prima de 0,60 pts., que es pagarà per cada una de les unitats estàndard venudes que ultrapassen la quantitat de 56.000 i fins a la quantitat igual a la mitjana de vendes en unitats estàndard de les rutes d'autovenda, corresponents a l'any 1993, per a cada centre distribuïdor.  
- Una prima d'1,00 pts., que es pagarà per cada unitat estàndard venuda que ultrapasse la quantitat igual a la mitjan de vendes en unitats estàndard de les rutesd'autovenda, corresponents a l'any 1993, per a cada centre distribuïdor.  
Per tant, l'incentiu per a aquest col·lectius serà el resultant de la suma de les primes calculades de la forma esmentada a dalt.  
\* Incentius prevenda:  
S'hi aplicarà a la següent escala:  
- 0 - 75.000 unitats: 0,2773 NTN.  
- 75255 - 150.000 unitats: 0,5694 YES.  
- 150001 ... unitats: 0,4875 TKA.  
\* Incentius prevendistes suplents i "reposador-merchandiser":  
Percebrà un incentiu equivalent al que haguera meritat una ruta que tinguera unes vendes i canvis iguals a la ruta mitjana de prevenda del Centre.  
b) Quilometratge:  
S'estableix a favor dels transportistes de ruta la quantitat que a continuació s'assenyala per km recorregut, en contraprestació d'una eventual prolongació de jornada, la qual serà compensada conjuntament amb la prima de terminació de tasca; per tant en la citada activitat no hi haurà hores extraordinàries, i es podrà compensar la jornada d'aquests productors en còmput anual:  
Camió 8,05pts/km.  
Tràiler 10,45 pts/ km.  
Als centres distribuïdors i distribució regional, quadrimestralment, es procedirà a realitzar una anàlisi i un seguiment respecte a les desviacions, tant dels incentius com del quilometratge, en relació amb la mitjana del centre. Amb aquesta finalitat es crearà una comissió formada pels caps de l'esmentat centre i el comité o delegat de personal, els quals proposaran solucions correctores.  
Article 16. Antiguitat.  
Sobre el salari base d'aquest Conveni gaudirà el treballador de quinquennis, al 5% en nombre il.limitat, que començarà a comptar-se des del dia en què haja començat a prestar els seus serveis en l'empresa, i es meritarà a partir del primer dia del més següent en què es complesca. L'antiguitat es calcula sobre el salari base que corresponga a la categoria assignada al productor, i a pagar en 15 mensualitats.  
Article 17. Gratificacions extraordinàries.  
Les gratificacions extraordinàries a abonar al personal seran les que s'indiquen tot seguit:  
- Març: 35.000 PTA.  
- Juliol: 35.000 PTA.  
- Desembre: 45.000 PTA.  
Els referits imports, iguals i fixos per a totes les categories incloses en aquest Conveni, s'incrementaran en qui corresponga, amb l'import de 30 dies d'antiguitat.  
Les dates d'abonament de les citades gratificacions, s'avançaran un mes sobre la data prevista sempre que els processos administratius ho permeten.  
Article 18. Hores extraordinàries.  
A favor de tots els treballadors sotmesos a horari estricte, s'estipula com a import de totes les hores que ultrapassen les ordinàries, les quanties que s'especifiquen en la taula annexa d'acord amb la categoria i antiguitat que tinga el treballador a l'hora de la meritació.  
Amb caràcter general l'execució de les hores extraordinàries serà voluntària, tret de les que hagen de fer-se derivades de necessitats productives, de distribució, relacionades amb la naturalesa perible del producte; com també les originades per tasques de manteniment i, en general, les previstes en l'article 35.3 de l'Estatut dels Treballadors.  
A aquest efecte, s'informarà anualment a la comissió mixta d'interpretació i vigilància del Conveni, de l'estimació d'hores estructurals necessàries, la realització de les quals es comunicarà i signarà mensualmente pel comité d'empresa, i es trametran a la Conselleria de Treball i Afers Socials com a hores estructurals les previstes en el R.D. 1.858/81 de 20 d'agost.  
No se superaran les 80 hores extraordinàries anuals i es procurarà mantenir el caràcter rotatiu en la realització d'aquestes hores entre els components de cada secció o centre de treball, sempre que l'organització del treball ho permeta.  
Amb caràcter general, es procurarà tendir a la supressió de les hores extraordinàries, on siga possible, encara que es mantinguen condicions d'excepció per a determinades circumstàncies.  
Article 19. Complements.  
Dietes en comissió de serveis.  
Les dietes per desplaçaments en comissió de serveis es pacten amb els imports següents:  
 - Dinar 1.410 PTA.  
 - Sopar 1.410 PTA.  
 - Desdejuni 480 PTA.  
 - Allotjament 1.500 PTA.  
 Total 4.800 PTA.  
La dieta només es percebrà si se'n fa un ús efectiu i sempre d'acord amb les necessitats de treball.  
Capítol IV  
Disposicions laborals  
Article 20. Jornada i horaris.  
El personal subjecte a horari realitzarà, el 1994, amb caràcter general i en còmput anual la jornada efectiva de 1.758 hores.  
La jornada màxima ordinària de treball efectiu per al personal amb horari estricte el 1995 serà de 1758 hores anuals. La distribució d'aquesta jornada s'acordarà en cada centre de treball.  
Qualsevol modificació que per llei afecte la jornada laboral, vigirà en els termes, condicions i terminis que determina aquesta, amb absorció en tot cas de la millor aplicada en el Conveni, sense perjudici del subsegüent acord sobre la manera d'aplicar la hipotètica reducció.  
El sistema de lliurances establert és el següent:  
\* Explotació: lliurança de tots els dissabtes, a excepció d'11 dissabtes, (el 1994 s'hauran de treballar 8 dissabtes, atés que tres dissabtes són festius.  
\* Distribució:   
- Transport: lliurança de 14 dies: 9 dissabtes, 4 dies a petició pròpia i 1 dia a determinar per l'empresa.  
\*Per al personal de vendes i transport:  
- Autovenda: Lliurança de tots els dissabtes a excepció de:  
 Una guàrdia d'un repartiment.  
 Les setmanes en què hi haja algun festiu, eixirien tots els repartiments.  
Als centres distribuïdors; mitjançant una reunió dels caps del centre i de representants del Comité, s'estudiaran els repartiments de dissabte organitzats com a guàrdia, a fi d'analitzar la possibilitat de millorar els esmentats repartiments en el seu contingut i freqüència, segons el tipus de clients visitats i dels resultat comercial de les visites.  
\* Prevendistes i subministradors: el mateix sistema de lliurança que l'any passat, i la seua jornada laboral serà de cinc dies de treball realitzats de dilluns a dissabte. Per a això, per cada setmana en què no hi haja cap festiu, meritaran un dia de lliurança, del qual gaudiran de dilluns a dimecres o de dijous a dissabte, segons els torns establerts, en la tercera setmana en què hauran acumulat tres d'aquests dies.  
Atesa la impossibilitat d'establir un control estricte de la duració de la tasca assignada al personal de venda, per la mateixa naturalesa de les funcions d'aquest personal i amb la intenció d'evitar la possibilitat d'abusos, tant per excés com per defecte, s'acorda que el mòdul de referència de duració de la jornada del venedor, en còmput anual serà l'acordada per al personal sotmés a jornada estricta de 1.758 hores a l'any, amb un marge addicional de 80 hores i que estan degudamente compensades amb la prima de finalització de repartiment.  
Per al personal no subjecte a horari estricte la jornada anual de referència serà de 1.758 hores amb un marge addicional de 80 hores anuals que atendria la prolongació de jornada, de tal forma que quan es reestructuren els repartiments, serviran de referència les 1.758 hores efectives i quedaran les 80 restants com a marge de possibles prolongacions o d'incidències en aquests.  
La distribució d'aquesta jornada anual s'acordarà en cada centre de treball.  
Es publicarà el quadre d'horaris, generals i especials, en aplicació de les jornades anuals pactades, d'acord amb les necesssitats d'organització del treball de cada centre o secció.  
Article 21. Vacances.  
El personal, qualsevol que siga la seua categoria, tindrà dret a unes vacances retribuïdes de 26 dies laborables (s'entén com a laborables també els dissabtes).  
Aquesta retribució inclourà les percepcions fixes diàries establertes en les taules annexes d'aquest Conveni. El personal venedor, transportista de ruta i subministrador percebrà durant les vacances, la mitjana dels incentius o quilometratge o prima meritat individualment durant els últims 6 mesos de treball efectiu.   
La resta del personal inclós en quadres, rebrà durant les vacances la mitjana de les quantitats rebudes individualmente pels conceptes de nocturnitat i festivitat, durant els últims 6 mesos de treball efectiu.  
Les quantitats s'abonaran proporcionalment en mòduls mínims d'una setmana. A les persones que isquen a principi de mes, se'ls abonarà, sempre que els processos administratius ho permeten, en la nòmina del mes anterior.  
El calendari de vacances s'establirà en cada centre de treball o secció, per sistema rotatiu, excepte pacte distint anterior. El treballador coneixerà els dies que li corresponguen 2 mesos abans, si més no, del començament del seu gaudi, que es produirà de la manera assenyalada en el calendari acordat. Si arribada l'hora del gaudi no pogueren iniciar-se per raó d'absentisme, circumstàncies extraordinàries de treball o altres anàlogues, s'establirà individualment, el nou període assignat, d'entre els que queden lliures, sense alterar-hi el calendari de gaudi dels restants components del centre de treball o secció.  
La modificació del sistema rotatiu per altre distint, s'haurà de produir amb acord de la totalitat dels components de la secció o centre de treball que la proposen.  
Les vacances s'acordaran anualment amb el cap de cada secció i/o centre de treball, amb la participació de tot el personal afectat i els seus representants legals, i es publicarà el calendari establert perquè siga de general coneixement. Així mateix s'acordaran en cada centre de treball o secció, les possibles substitucions de festes locals o jornades especials de compensació adequades a cada cas.  
El treballador que, iniciades les seues vacances, haja d'interrompre-les per I.L.T., s'haurà de reincorporar al treball en la data prevista, si es troba en situació d'alta o en tot cas quan aquella es produesca. Els dies de vacances pendents es gaudiran tan prompte com serà possible tot respectant els torns establerts en el seu centre de treball o secció.  
Com a regla general se seguiran els següents criteris generals:  
- Torns de vacances de mesos naturals, i es gaudiran la resta de dies pendents en el mes de novembre i amb dates prefixades.  
- Possiblitat de gaudi en dos períodes amb acord dels components de la secció.  
- Ordre individual d'elecció de vacances: el mateix establert en cada secció homogènia durant 1991.  
- Es respectarà l'organització d'aquells centres de treball o serveis que es consideren més favorables.  
Les vacances es realitzaran durant els dotze mesos de l'any, amb la condició que el 50% del personal, per seccions i proporcionalment, les gaudesca durant els quatre mesos d'estiu. La resta de personal les gaudirà també proporcionalment en els altres mesos de l'any, i percebran en 1993 i 1994 les següents compensacions d'acord amb el torn que els corresponga i en la forma que tot seguit es detalla:  
 1994 1995  
- Juny i setembre 10.500 PTA 10.763 PTA  
- Maig i desembre 26.500 PTA 27.163 PTA  
- Gener, febrer, març,   
 octubre i novembre 47.500 PTA 46.688 PTA  
- Març/abril(\*) 26.500/47.500 PTA 27.163/48.688 PTA  
(\*) En el mes en què coincidesca la Setmana Santa s'hi pagarà la compensació menor.  
Aquelles persones que tenint programades les seues vacances en els mesos de novembre o desembre, causen baixa per ILT abans d'haver-les iniciat, tindran com a data límit per al seu gaudi el 28 de febrer de l'any següent.  
Article 22. Llicències amb retribució.  
El personal de l'empresa tindrà dret a sol.licitar la llicència amb sou en qualsevol dels casos següents:  
a) Matrimoni del treballador: 15 dies naturals.  
b) Mort o malaltia greu de cònjuges, pares, pares polítics, i fills naturals, 3 dies naturals. Per la intervenció quirúrgica en què calga anestèsia o per l'internament en clínica, que necessite acompanyant dels esmentats familiars, 2 dies naturals.  
c) Mort o malaltia greu de germans, germans polítics, néts i avis, 1 dia natural. Quan la mort ocòrrega en dia festiu i el sepeli haja d'efectuar-se l'endemà, el permís es computarà en cas necessari en el dia laborable que corresponga.  
d) Quan la mort o la malaltia greu obligara a efectuar desplaçament a una altra província, situada a una distància superior a 250 Km, la llicència dels 2 apartats precedents s'ampliarà a 5 i a 3 dies naturals respectivament.  
e) Per trasllat de domicili, 1 dia natural.  
f) Part de l'esposa, 4 dies naturals.  
Si entre els dies naturals que correspon existeix cap festiu s'ampliarà el nombre de dies de permís en la mateixa quantitat.  
g) Pel temps indispensable per al compliment d'un deure inexcusable de caràcter públic i personal, fins a 3 dies naturals.  
La retribució dels mencionats dies de llicència inclouran les percepcions fixes diàries, contingudes en la taula adjunta d'aquest conveni, exclusivament.  
L'empresa es reserva la facultat de sol.licitar justificants acreditatius de les situacions que motiven els permissos i llicències, així com el grau de gravetat de les malalties.  
Article 23. Visites a l'especialista mèdic de la S.S.  
Quan per prescripció facultativa dels serveis mèdics de la S.S., el treballador haja d'assistir a l'especialista mèdic de la S.S. coincidint amb el seu horari de treball, disposarà, i per una vegada a l'any, del temps indispensable per assistir a la visita. Aquesta absència es considerarà com a permís retribuït amb l'aportació prèvia del corresponent justificant.  
Quan aquesta prescripció facultativa siga realitzada pel servei mèdic d'empresa, s'aplicarà el que disposa el paràgraf anterior sense cap limitació quant al nombre de visites prescrites.  
Article 24. Llicències sense retribució.  
Cas de defunció del cònjuge del treballador amb fills menors d'edat, aquest podrà beneficiar-se d'una llicència sense sou ni altra percepció econòmica, i amb l'efecte de l'excedència forçosa amb reserva del lloc de treball, per un període no superior a tres mesos comptadors des de la data de la defunció.  
Article 25. Excedències.  
Els treballadors amb una antiguitat de si més no 2 anys, tindran dret que se'ls reconega la situació d'excedència d'1 any. Una vegada sol.licitada la reincorporació, fet que s'haurà de produir abans que finalitze el termini convingut, aquella s'haurà d'efectuar en el mateix lloc de treball o equivalent en un termini màxim de tres mesos, comptadors a partir de la data de l'esmentada sol.licitud.  
Aquest acord es mantindrà mentre la legislació vigent en cada moment permeta la contractació eventual per un temps equivalent al de l'excedència.  
Article 26. Promocions.  
En totes les categories incloses en les taules del Conveni, es faran per convocatòria a publicar en tota la zona regional, amb indicació dels requeriments de cada lloc i realització de les proves oportunes amb presència d'un membre del comitè d'empresa o delegat de personal i informació sobre aquestes.  
Article 27. Treball de superior categoria.  
Tot productor que realitze de manera continuada el mateix treball i amb igual rendiment que altre de categoria superior, rebrà des de l'inici de la substitució, la retribució corresponent al lloc ocupat. Són exceptuats d'aquest règim els casos de promoció de categoria, en què s'assenyalarà de manera específica el règim de retribució, els terminis d'adaptació i altres circumstàncies d'aquesta.  
En els casos de substitució, si transcorreguts 6 mesos continuats o 6 mesos discontinus en el termini de 24 mesos, el productor es mantinguera en un lloc de categoria superior, podrà efectuar-se l'adient reclassificació professional, o sol.licitud de l'interessat amb l'informe previ final del desenvolupament professional.  
En les substitucions de duració inferior a una setmana, per raons de còmput i control administratiu, s'acumularan els dies realment efectuats, fins totalitzar blocs d'un mínim de 6 dies a l'efecte del seu abonament.  
Quan un lloc de treball administratiu es veja afectat per noves tecnologies o modificació substancial de funcions, s'hi revisarà el nivell salarial establert.  
Article 28. Treball de categoria inferior.  
Si per necessitats peremptòries o imprevisibles de l'activitat productiva, calguera destinar un treballador a tasques corresponents a categoria inferior a la seua, només podrà fer-se pel temps imprescindible, i es mantindrà la retribució i altres drets derivats de la seua categoria professional i es comunicarà als representats legals dels treballadors. Si no es compleix açò, el treballador podrà exercitar el que preveu l'article 41.3 de l'Estatut dels Treballadors.  
Capítol V  
Seguretat i higiene en el treball  
Article 29. Seguretat i higiene en el treball.  
Ateses les disposicions legals sobre aquesta matèria, ambdues parts es comprometen a afavorir i a impulsar les accions de tipus preventiu, divulgatiu i formatiu, tenint cura de l'observança de les regles de treball que s'adopten i informant al Comité de Seguretat i Higiene en el Treball, de les possibles deficiències que pogueren originar accidents de treball.  
Als centres distribuïdors, s'hi designarà un vigilant de seguretat, qui actuarà en col.laboració amb el cap de centre, i que informarà periòdicament al comité d'empresa o delegat de personal, de les actuacions en aquesta matèria, amb alçament d'acta dels assumptes tractats.  
L'empresa facilitarà als vigilants de seguretat, en llur localitat, i a un membre dels representants dels treballadors designat per aquests, del Comité de Seguretat i Higiene, l'assistència almenys una vegada a l'any a cursets o a conferències relacionats amb llur especialitat i realitzades per un centre oficial  
Article 30. Revisió mèdica.  
Amb una periodicitat anual, tot treballador passarà una adequada i completa revisió mèdica, i a l'interessat se li comunicaran els resultats d'aquesta a petició seua.  
Els serveis mèdics facilitaran als treballadors amb motiu dels preceptius reconeixements anuals, la cartilla o fitxa sanitària oficial, degudamente formalitzada, i s'hi afegiran si cal les recomanacions o observacions mèdico-preventives escaients, a la vista del resultat de les proves efectuades.  
Article 31. Roba de treball.  
L'empresa dotarà el personal inclòs en aquest conveni de la roba de treball idònia per tal d'exercir els seus respectius treballs.  
Al personal d'autovenda i transport se li donarà les següents peces de treball:  
Roba d'estiu:  
3 camises,  
2 pantalons  
1 parell de sabates.  
Tot el personal que reba peces de treball s'obliga a utilitzar-les només durant l'exercici de les seus funcions, i es responsabilitzarà del seu bon ús i conservació. A l'entrega de la nova roba, es tornarà l'antiga, dins la setmana següent.  
Capítol VI  
Disposicions generals  
Article 32. Retribució en cas de malaltia comna o accident no laboral  
.  
Cas de malaltia comuna o accident no laboral, l'empresa abonarà el complement necessari perquè, juntament amb les prestacions econòmiques de la Seguretat Social, el treballar perceba, a partir del primer dia de la baixa, el 100% de les percepcions salarials, de la base reguladora diària, deduïdes les dotzenes parts de les pages extraordinàries.  
En el cas dels venedors, transportistes i subministradors, s'abonarà la mitjana d'incentiu i quilometratge i prima dels sis darrers mesos efectius de treball anteriors a la data de la baixa.  
Aquests beneficis s'obtindran sempre que es donen aquestes circumstàncies:  
a) L'índex d'absentisme de cada centre i/o secció considerant la plantilla afectada per aquest Conveni, no haurà de sobrepassar el 4% de la mitjana mensual en els dotze últims mesos.  
b) Si se superava aquest índex del 4% en l'àmbit de centre i/o secció, es realitzarà el càlcul a nivell individual, i deixarà de percebre els complements establerts en el paràgraf primer d'aquest article el treballador que individualmente ultrapasse el 5% mensual acumulat en els dotze mesos anteriors en la data de la baixa.  
c) Les baixes per descans maternal es beneficiaran de la prestació econòmica expressada en el paràgraf primer d'aquest article, independentment de l'índex d'absentisme tant a nivell de centre i/o secció, com a nivell individual.  
d) El càlcul del índexs d'absentisme es realitzarà mensualmente, depenent de la situació de cada mes l'abonament dels complements més amunt establerts.  
e) L'empresa es reserva la facultat de sol.licitar dels organismes pertinents, tots els reconeixements mèdics que crega avinents de qualsevol treballador en situació de baixa.  
Els casos de malaltia que necessiten intervenció quirúrgica o internament en clínica o sanatori s'assimilaran pel que fa a llur tractament al que estableix el paràgraf primer d'aquest article. Aquest benefici es fa extensiu al temps de duració de la convalescència en ambdós supòsits.  
Als efectes establerts en aquest article, s'exclou del còmput de l'índex d'absentisme el motivat per accident laboral, llicències amb retribució, vagues legals i ús d'hores sindicals.  
L'empresa actualitzarà el complement de ILT derivat de malaltia comuna en aquells processos que tinguen la data d'inici a partir de l'1 de gener de 1994 (data d'entrada en vigor d'aquest conveni).  
Article 33. Retribució en cas d'accident laboral.  
Cas d'accident laboral, l'empresa abonarà la diferència entre allò satisfet per l'entitat asseguradora i la totalitat del salari íntegre, mitjana dels 3 mesos normals anteriors, des del primer dia en què haja ocorregut l'accident. Els beneficis d'aquest complement seran percebuts pel treballador durant el temps que, d'acord amb la llei d'accident de treball, l'entitat asseguradora estiga obligada a satisfer la prestació.   
Se faculta l'empresa a retirar aquesta millora en els casos de frau o allargament indegut de la baixa, i es reconeix a aquest efecte, la facultat inspectora de l'empresa establerta en l'article anterior.  
L'empresa actualitzarà el complement de ILT derivat d'accident laboral en aquells processos que tinguen una data d'inici a partir de l'1 de gener de 1994 (data d'entrada en vigor d'aquest conveni).  
Article 34. Ajuda escolar.  
A fi de col.laborar al sosteniment de les càrregues que suposen als productors els estudis de llurs fills en edat escolar, s'estableix en 3.624.-pts. l'ajuda escolar concedida per l'empresa des del mes de setembre al de juny de cada curs, ambdós inclosos, per a tot productor i per fill que tinga de 4 a 18 anys complerts el mes de setembre, en què comença a meritar aquesta ajuda.  
Es podrà sol.licitar a títol individual que els beneficiaris d'ajudes a favor de fills en edats de 4 a 5 anys acrediten llur escolarització. En els supòsits de fills en edats de 16 a 18 anys, hi haurà l'obligació de presentar certificat de matrícula del curs reconegut pel Ministeri d'Educació i Ciència o Conselleria si s'escau.  
En el supòsit que ambdós cònjuges pertanyeren a l'empresa, només rebrà aquesta ajuda un d'ells.  
Els treballadors que durant l'any 1993 es matriculen per cursar estudis oficials de tipus mitjà-superior, podran obtenir ajuda econòmica, amb el límit màxim dels imports assignats a l'ajuda escolar per a fills d'empleats, abonables d'una sola vegada, quan es puga acreditar documentalmente que han aprovat el 50% de les assignatures del curs, entre les convocatòries de juny i setembre.  
Article 35. Fills amb reducció psico-física.  
S'estableix una ajuda econòmica mensual de 20.170.- ptes. a favor dels treballadors que tinguen fills en aquestes situacions a fi de col.laborar en les càrregues que aquestes representen a la família.  
Amb aquesta finalitat, s'entendrà que hi ha capacitat física o mental disminuïda quan, segons el parer dels facultatius mèdics que la direcció determine en cada cas, l'afectat es trobe, en el seu conjunt, amb unes reduccions anatòmiques o psíquiques que representen si més no, el que determina l'INSS per a aquestos casos.  
El personal fix, amb cònjuge o fills en edats entre 0 i 16 anys, que poguera acreditar despeses extraordinàries habituals, motivades per reduccions psíquiques que requeresquen tractament mèdic mantingut podrà sol.licitar individualment ajudes temporals de quantia màxima similar, mentre es mantinga el motiu que va originar la despesa a realitzar.  
En el supòsit que ambdós cònjuges pertanyen a l'empresa, només cobrarà aquesta ajuda un d'ells.  
Per percebre l'ajuda per cònjuge o fill disminuïts'hauran de complir els següents requisits:  
\* Que el disminuït no realitze treball remunerat ni perceba pensió o subsidi per una causa aliena a la seua condició de tal.  
\* Que acredite la convivència i dependència econòmica a càrrec del beneficiari.  
Article 36.- Servei militar.  
Tot productor fix de plantilla, que hagués de cessar temporalmente en el servei de l'empresa pel compliment dels seus deures militars, rebrà íntegres dues mensualitats del seu salari i les percebrà en els mesos de juliol i desembre, sempre que en aquestos mesos perdure la seua incorporació al servei militar.  
Suposat que el productor referit en el paràgraf anterior tingués càrregues familiars en el moment de la incorporació a files o durant la seua permanència per lleva obligatòria percebrà de l'empresa les quantitats reflectides tot seguit:  
1r Esposa: valor de 5 punts  
2n Fills: valor de 2 punts  
3r Mare: valor de 3 punts  
El valor econòmic de cada punt serà de 3.692.- ptes. mensuals.  
Article 37. Jubilació.  
El treballador que es jubile en complir l'edat de 64 anys no patirà reducció de la seua pensió de jubilació, (pel coeficient d'edat) sempre que complesca el període de manca, perquè l'empresa contracte altre treballador amb una duració d'un any, d'acord amb la legislació vigent.  
El treballador que cause baixa en l'empresa per jubilació en complir l'edat que s'indica a continuació i que posseesca una antiguitat de 12 anys, percebrà les mensualitats següents:  
60 anys 12 mensualitats,  
61 anys 10 mensualitats,  
62 anys 9 mensualitats,  
63 anys 8 mensualitats.  
Les esmentades mensualitats estaran calculades a raó de salari fix més antiguitat.  
Article 38. Assegurança de vida i invalidesa.  
Per a tot el personal inclòs en taules menor de 65 anys, s'estableix una assegurança col.lectiva de vida, que empararà els riscs de mort o d'invalidesa, i que s'abonarien a la vídua/ o hereus legals, segons s'indica tot seguit:  
Causa Indemnització  
   
\*Mort  
- Derivada malaltia 1 any de salari fix  
- " accident 1 any de salari fix  
\* Invalidesa   
- Gran invalidesa 1 any de salari fix  
- Absoluta 1 any de salari fix  
- Total 1.000.000 PTA   
- Parcial per accid. fins a 800.000 PTA.  
S'acorda que el 1995 el risc de mort derivat d'accident tindrà una cobertura d'1,5 anys de salari fix.  
Les quanties acordades entraran en vigor a partir de la data de la firma d'aquest conveni.  
L'import de les primes corresponents serà a càrrec de l'empresa. En el cas que un empleat causara baixa definitiva en el servei de l'empresa, automàticament deixarà de ser beneficiari de l'assegurança, tret que per acord privat entre ell i la companyia asseguradora, puga seguir gaudint dels seus beneficis i correrà al seu càrrec l'import de les primes successives a la baixa.  
Capítol VII  
Altres disposicions  
Article 39. Retirada del permís de conduir.  
En cas de retirada del permís de conduir, sempre que el fet causant no es produesca en l'execució d'una activitat retribuïda aliena a l'empresa, es destinarà el productor afectat a altres comeses adequades dins d'aquesta, i es respectaran els conceptes salarials de caràcter fix mensual.  
Article 40. Modificacions organitzatives.  
A causa de les modificacions organitzatives de treball que l'empresa haja de fer en qualsevol secció o centre de treball, tot productor que passe a exercir funcions diferents que requeresquen el canvi de categoria laboral, mantindrà a títol personal les seues percepcions salarials.  
Els possibles excessos de salari entre la nova categoria i la de procedència s'abonaran en concepte de situació anterior, i quedaran congelats a l'efecte de futures revisions. L'esmentat complement serà absorbible en cas que el treballador fóra destinat a un nou lloc de superior categoria.  
Article 41. Canvi de lloc de treball.  
A sol.licitud de l'interessat, i a través dels representants dels treballadors, l'empresa es compromet a estudiar la possibilitat d'oferir-li un altre lloc de treball conformement amb les seues aptituds físiques o psíquiques.  
Si el canvi implicara modificació salarial, aquell mantindrà els seus ingressos fixos, encara que el seu salari i categoria seran les del nou lloc, per això si escau, tindrà un complement personal de "situació anterior" que comprendrà la diferència entre el seu salari fix anterior i el corresponent al nou lloc. L'esmentat complement serà absorbible si el treballador fóra destinat a un nou lloc de superior categoria.  
Article 42. Formació.  
S'acorda la creació d'una comissió de formació nacional basada en els següents punts:  
La comissió de formació tindrà caràcter paritari, estarà composta pels sindicats majoritaris -CC.OO i UGT- i la direcció de l'empresa. El nombre de representants serà de 6 per a cada una de les parts, 12 en total.  
La funció de la comissió de formació serà:  
- Proposar i acordar les accions formatives del pla de formació anual de Danone SA, en funció de les necessitats detectades per les parts. Poden respondre a les variacions entre les funcions que s'estan desenvolupant actualment en cada lloc de treball i les que requeresquen per introducció de noves tecnologies, per l'evolució mateixa de cada lloc de treball, a les necessitats de qualificació professional, a les possibilitats de dsenvolupament professional, promocional, etc.  
- Determinar els participants en aquestes accions formatives: per categories professionals i centres de treball, amb concreció dels criteris de proposta i selecció.  
- Decidir el calendari d'execució de cada acció formativa i l'horari de realització, d'acord amb la direcció i segons les necessitats de cada centre.  
- Assignar els recursos necessaris per a la realització de les accions formatives: mitjans pedagògics, instal·lacions, professionals tècnics, pressupostos, material, etc.  
- Informar a tots els treballadors del pla de formació de Danone SA.  
- Sol·licitar les subvencions que possibiliten l'Acord Nacional de Formació Contínua, per finançar part del pla de formació.  
- Posar en marxa el pla de formació.  
- Col·laborar en el seguiment i valorar l'adequació del contingut, resultats i incidències del pla de formació.  
La comissió de formació elaborarà el seu reglament de funcionament.  
Article 43. Contractacions.  
L'empresa declara la seua voluntat de recórrer a la contractació eventual de la forma més limitada possible, en funció de les circumstàncies econòmiques conjunturals, i de l'evolució de la legislació sobre l'adequació de plantilles.  
L'empresa informarà periòdicament i puntualment als representants del personal de l'evolució general de l'empresa i, concretament, pel que fa a l'evolució probable de l'ocupació.  
L'empresa, com a mesura estríctament social en favor de la integració professional i seguint criteris del grup, manifesta la seua voluntat de realitzar "pràctiques en alternança", o altra modalitat anàloga, amb un determinat nombre de persones, que els permeta obtenir o completar un aprenentatge laboral, en col·laboració amb institucions socials o educatives.  
Les condicions de compensació o beca s'adaptaran a cada lloc.  
En cap cas no es podrà substituir o ocupar un lloc operatiu de la plantilla d'organització.  
El comité d'empresa estarà informat puntualment de l'acció, a fi d'acomplir l'objectiu social plantejat.  
Article 44. Lot de nadal.  
S'acorda que el lot de nadal ascendirà a 12.000 pts. brutes, l'esmentat import s'inclourà com a ingrés en la nòmina del mes de desembre.  
Article 44. Drets sindicals.  
La direcció de l'empresa, s'ajustarà a les disposicions d'obligat compliment contingudes en la Llei Orgànica de Llibertat Sindical i a les disposicions futures que la completen o modifiquen.  
Les hores sindicals a disposició dels representants de personal seran les que preceptivament s'establesquen en cada cas. Però llur còmput podrà efectuar-se amb caràcter anual, de manera que individualment cada representat que ultrapasse en un mes concret el crèdit asssignat, per raons de provada necessitat, haurà de compensar-ho en mesos successius dins de l'any natural, reduint llur ús en la mesura que pertoque.  
Article 45. Comissió Bar d'Aldaia.  
Per a la vigilància i control de preus i qualitats del bar d'Aldaia, actuarà una comissió integrada per 3 membres del comité d'empresa de l'esmentat centre de treball  
Disposicions Transitòries  
Primera.  
La comissió de formació en cada centre de treball tindrà les següents funcions:  
- Proposar i participar en l'elaboració de plans de formació.  
- Proposar què accions de formació són imprescindibles i quines voluntàries, atenent-hi el següent criteri:  
a) Imprescindible és la formació que és indispensable per a l'execució de les funcions del lloc de treball. Aquesta formació s'haurà de realitzar dins de l'horari laboral o, si no era possible i calguera efectuar-la fora de la jornada laboral, serà retribuïda com a hora ordinària de salari fix.  
b) Voluntària és la formació que es convoca amb caràcter voluntari i que contribueix al desenvolupament de capacitats individuals al si de l'empresa o fora d'ella. Es procurarà que aquesta formació no supose un cost addicional per al treballdor.  
L'empresa s'adhereix al contingut de l'acord entre sindicats, patronal i administració sobre formació professional contínua, tant a nivell nacional com sectorial.  
Segona.  
L'empresa es compromet a desenvolupar un nou sistema de classificació professional en totes les fàbriques. En la fàbrica d'Aldaia es farà una vegada finalitzada l'experiència de la Fàbrica de Parets, però no més tard del 1997.  
Disposició Supletòria  
En tot allò no regulat en aquest Conveni, se seguirà el que disposa el Conveni nacional per a les indústries làcties i disposicions legals i administratives que el modifiquen o complementen, amb remissió expressa a l'Estatut dels Treballadors en tot allò que resulte aplicable, per manca de pacte individual o col.lectiu.  
Disposició Final  
Contraprestació.- Els productors afectats per aquest Conveni es comprometen, en compensació als avantatges socio-econòmics que en dimanen, a acceptar la seua aplicació sota la condició de no existència d'alteració col.lectiva il.legal de treball durant la seua vigència.